wickkiey/tamil-wikipedia-chunked huggingface dataset:
# கோணம்

## கோணங்களின் குறியீடுகள்

பொதுவாக கோணங்களின் அளவைக் குறிக்கும் மாறிகளைக் குறிப்பதற்கு கிரேக்க எழுத்துக்கள்
(<var>α</var>, <var>β</var>, <var>γ</var>, <var>θ</var>, <var>φ</var>, ...) பயன்படுத்தப்படுகின்றன. ஆங்கில எழுத்துக்களாலும் கோணங்கள் குறிக்கப்படுகின்றன.  
வடிவவியல் வடிவங்களில் கோணங்களை வரையறுக்கும் மூன்று புள்ளிகளோடு இணைக்கப்படும் குறியீடுகளாலும் அறியப்படுகின்றன. எடுத்துக்காட்டாக, AB , AC கதிர்களால் உருவாகும் கோணத்தின் குறியீடு: ∠BAC அல்லது <math>\widehat{\rm BAC}.</math> சில சமயங்களில், கோணத்தின் முனையை மட்டும் குறிப்பிடும் ஒற்றை எழுத்தால் மட்டும் (∠A) குறிக்கப்படுகிறது.
# கோணம்

## கோண வகைகள்

### தனிப்பட்ட கோணங்கள்

செங்கோணம், குறுங்கோணம், விரிகோணம், நேர்கோணம், சாய்வுக் கோணம், பின்வளைகோணம் ஆகியன சில கோணவகைகளாகும்.
# கோணம்

## கோண வகைகள்

### பூஜ்ஜிய கோணம்

ஒரே புள்ளியில் ஆரம்பிக்கும் இரு கதிர்களுக்கு இடைப்பட்ட தூரம் 0 பாகை எனில் அக்கோணம் பூஜ்ஜிய கோணம் எனப்படும்.
# கோணம்

## கோண வகைகள்

### பூஜ்ஜிய கோணம்

#### செங்கோணம்

.]]
90 பாகை அளவுள்ள கோணம், **செங்கோணம்** எனக் குறிப்பிடப்படுகின்றது. இரு நேர்கோடுகள் ஒன்றோடு ஒன்று முட்டும்போது அவற்றுக்கு இடைப்பட்ட கோணம் சரியாக 90 பாகையாக இருந்தால் அது *செங்கோணம்* எனப்படும்.
# கோணம்

## கோண வகைகள்

### பூஜ்ஜிய கோணம்

#### குறுங்கோணம்

இரு நேர்கோடுகள் ஒன்றோடு ஒன்று முட்டும்போது 90 பாகைக்கும் குறைவாக இருந்தால் அது *குறுங்கோணம்* ஆகும்.  
எடுத்துக்காட்டு : 15°, 30°,60°,75° கோணங்கள்
# கோணம்

## கோண வகைகள்

### பூஜ்ஜிய கோணம்

#### விரிகோணம்

இரு நேர்கோடுகள் ஒன்றோடு ஒன்று முட்டும்போது 90 பாகைக்கு அதிகமாகவும் 180 பாகைக்கும் குறைவாக இருந்தால் அது *விரிகோணம்* ஆகும்.  
x° = விரிகோணம் எனில்:
:**90° <x° < 180°** ஆக அமையும்.
# கோணம்

## கோண வகைகள்

### பூஜ்ஜிய கோணம்

#### நேர் கோணம்

இரு நேர்கோடுகள் ஒன்றோடு ஒன்று முட்டும்போது சரியாக 180 பாகையாக இருந்தால் அது *நேர் கோணம்*. ஒரு கோணத்தின் கதிர்கள் , எதிர்க்கதிர்களாக உருவாகும்போது நேர்கோடு உருவாகிறது .
# கோணம்

## கோண வகைகள்

### பூஜ்ஜிய கோணம்

#### பின்வளை கோணம்

180° க்கும் 360° க்கும் இடைப்பட்ட அளவுகளைக் கொண்ட கோணம் *பின்வளை கோணம்* (*reflex angles*) அல்லது *மடக்கு கோணம்* ஆகும்.
# கோணம்

## கோண வகைகள்

### பூஜ்ஜிய கோணம்

#### முழுக் கோணம்

360° அல்லது 2*π* ரேடியன் அளவுள்ள கோணம் ''முழுக் கோணம்.
# கோணம்

## கோண வகைகள்

### பூஜ்ஜிய கோணம்

#### சாய்வுக் கோணம்

90° ஆகவும் 90° இன் மடங்காகவும் இல்லாத கோணங்கள் *சாய்வுக் கோணங்கள்*.
# கோணம்

## கோண வகைகள்

### பூஜ்ஜிய கோணம்

#### நிரப்புக்கோணங்கள்

இரண்டுகோணங்களின் கூட்டுப் பாகை 90 என்றால் அந்த இரண்டு கோணங்களும் நிரப்புக்கோணங்கள் ஆகும் . ஒவ்வொரு கோணமும் மற்றோரு கோணத்தின் நிரப்பு கோணம் ஆகும் .  
30° இன் நிரப்புக்கோணம் 60° ஆகும் . மற்றும் 60° இன் நிரப்புக்கோணம் 30°
# கோணம்

## கோண வகைகள்

### பூஜ்ஜிய கோணம்

#### மிகை நிரப்புக்கோணம்

இரண்டுகோணங்களின் கூட்டுப் பாகை 180 என்றால் அந்த இரண்டு கோணங்களும் நிரப்புக்கோணங்களும் மிகை நிரப்புக்கோணம் ஆகும் . ஒவ்வொரு கோணமும் மற்றோரு கோணத்தின் மிகை நிரப்பு கோணம் ஆகும் .  
120° இன் மிகை நிரப்பு கோணம் 60°, 60° இன் மிகை நிரப்பு கோணம் 120
# கோணம்

## கோண வகைகள்

### பூஜ்ஜிய கோணம்

#### அட்டவணை

கோணங்களின் பெயர்கள், இடைவெளிகள், அலகுகள் கீழே அட்டவணப்படுத்தப் பட்டுள்ளன:  
| Units | இடைவெளி |  |  |  |  |  |
| --- | --- | --- | --- | --- | --- | --- |
| **சுற்றுகள்**&nbsp;&nbsp; | <math>(0,\tfrac{1}{4})</math> | <math>\tfrac{1}{4}</math> | <math>(\tfrac{1}{4},\tfrac{1}{2})</math> | <math>\tfrac{1}{2}</math> | <math>(\tfrac{1}{2},1)</math> | <math>1</math> |
| **ரேடியன்கள்** | <math>(0,\tfrac{1}{2}\pi)</math> | <math>\tfrac{1}{2}\pi</math> | <math>(\tfrac{1}{2}\pi,\pi)</math> | <math>\pi</math> | <math>(\pi,2\pi)</math> | <math>2\pi\,</math> |
| **பாகைகள்**&nbsp;&nbsp; | (0,90)° | 90° | (90,180)° | 180° | (180,360)° | 360° |
# கோணம்

## கோண வகைகள்

### சமான கோணச் சோடிகள்

- சமவளவுள்ள கோணங்கள், *சம கோணங்கள்* அல்லது *சர்வசமக் கோணங்கள்*.
- சுற்றின் முழுஎண் மடங்கான சுற்றுகளில் அளவில் வேறுபாடு கொண்டவையாகவும், ஒரே கதிரை தங்களது முடிவுப் பக்கங்களாகவும் கொண்ட இரு கோணங்கள் *ஒருமுடிவுக் கோணங்கள்* (*coterminal angles*).
- ஒரு கோணத்தின் குறுங்கோண வடிவம் அதன் *குறிப்பீட்டுக் கோணம்*.  
:எடுத்துக்கொள்ளப்பட்ட ஒரு கோணத்தின் அளவிலிருந்து தேவைக்கேற்பத் தொடர்ந்து நேர்கோண மதிப்பைக் (1/2 சுற்று, 180°, π ரேடியன்) கூட்டுவது அல்லது கழிப்பதன் மூலம் பெறப்படும் குறுங்கோண வடிவமானது (0 - 1/4 சுற்று, 90°, அல்லது π/2 ரேடியன்), அதன் *குறிப்பீட்டுக் கோணம்*.  
:எடுத்துக்காட்டாக,
::30° இன் குறிப்பீட்டுக் கோணம் 30°
::150° இன் குறிப்பீட்டுக் கோணம் 30° (180°-150° = 30°)
::750° இன் குறிப்பீட்டுக் கோணம் 30° (750 - 4x180°) = 30°)
::45° இன் குறிப்பீட்டுக் கோணம் 45°
::225° இன் குறிப்பீட்டுக் கோணம் 45° (225°-180°=45°)
::405° இன் குறிப்பீட்டுக் கோணம் 45° (405°-2x180=45°)
# கோணம்

## கோண வகைகள்

### எதிர் கோணங்களும் அடுத்துள்ள கோணங்களும்

இரு கோடுகள் ஒரு புள்ளியில் வெட்டிக்கொள்ளும்போது நான்கு கோணங்கள் உருவாகின்றன. இவை ஒன்றுக்கொன்று அமைந்திருக்கும் விதத்தைக் கொண்டு எதிர் கோணங்கள், அடுத்துள்ள கோணங்கள் எனச் சோடிகளாகப் பிரிக்கப்பட்டு அழைக்கப்படுகின்றன.  
;எதிர் கோணங்கள்
ஒன்றுக்கொன்று எதிராக அமையும் ("X"-வடிவிலமையும்) கோணச் சோடிகள், குத்துநிலை கோணங்கள், எதிர் கோணங்கள், குத்தெதிர் கோணங்கள் என அழைக்கப்படுகின்றன.  
:ஒரு சோடி எதிர் கோணங்கள் சமமானவை. இக்கூற்று *குத்துக்கோணத் தேற்றம்* ஆகும். இத்தேற்றம் தேலேசால் நிறுவப்பட்டது. இருசோடி எதிர் கோணங்களும் அடுத்துள்ள கோணங்களுக்கு மிகைநிரப்பிகளாக அமைவதால் எதிர் கோணங்கள் சமவளவானவை எனக் காட்டப்பட்டுள்ளது.  
ஒரு வரலாற்றுக் குறிப்பின்படி
# கோணம்

## கோணங்களை அளத்தல்

பொதுவாக ஒரு கோணத்தின் அளவு, அக்கோணத்தின் ஒரு கரத்தை மற்றொன்றுடன் பொருந்தச் செய்யத் தேவையான சுழற்சியின் அளவாகக் கொள்ளப்படுகிறது. சமவளவு கொண்ட கோணங்கள் சமகோணங்கள், சர்வசம கோணங்கள் அல்லது சமவளவுள்ள கோணங்கள் என அழைக்கப்படுகின்றன. கோணங்களின் முக்கிய அலகுகள் பாகைகள், ரேடியன்கள், சுற்று இன்னும் சில ஆகும்.
# கோணம்

## கோணங்களை அளத்தல்

### கோணத்தின் அலகுகள்

**1. பாகை**
பாகை என்பது கோணத்தை அளப்பதற்குரிய ஒரு அலகு ஆகும். இது 60 கலைக்குச் சமனானது ஆகும். இது ° என்னும் குறியீட்டினால் குறிக்கப்படுவது வழக்கம். 60° என எழுதும்போது அது 60 பாகை என்பதைக் குறிக்கும். ஒரு தளத்தில் அதிலுள்ள ஒரு புள்ளியை முழுவதுமாகக் சுற்றி அமையும் கோணம் 360 பாகை (360°) ஆகும்.
பொதுவான தேவைகளுக்கு ஒரு பாகை என்பது போதுமான அளவு சிறிய அலகு ஆகும். ஆனால் வானியல் போன்ற தொலை தூர நிகழ்வுகளைக் கையாளும் துறைகளில் ஒரு பாகை என்பது ஒப்பீட்டளவில் சிறியது அல்ல.  
**2.ரேடியன்**
ஆரையம் என்பது ஒரு கோண அளவு. இதனை ரேடியன் என்றும் கூறுவர். ஒரு வட்டத்தின் வளைவு வெட்டின் (வில்லின்) நீளம் அவ் வட்டத்தின் ஆரத்திற்கு (ஆரைக்கு) சமம் என்றால் அவ் வளைவு வெட்டானது (வில்லானது) வட்டத்தின் நடுவே வடிக்கும் கோணம் ஓர் ஆரையம் ஆகும்.
வட்டத்தின் ஒரு சுற்றின் மொத்தக் கோணத்தின் அளவு இந்த 2π ஆரையம் (ரேடியன்) (கிட்டத்தட்ட 6.28318531 ஆரையம்). ஆரையத்தின் ஆங்கிலச் சொல்லாகிய ரேடியன் என்னும் அலகை rad எனக் குறிப்பர். தமிழில் ஆரையம் அல்லது ரேடி எனக் குறிக்கப்படும். பாகைக் கணக்கில் ஓர் ஆரையம் என்பது அல்லது 57.2958 பாகை ஆகும
# கோணம்

## கோணங்களை அளத்தல்

### கோணத்தை அளக்கும் கருவிகள்

**1.கோணமானி (Angle Dekker)**  
'கோணமானியானது தானிணை ஒளிமானியின் அடிப்படையில் செய்யப்பட்டது ஆகும். இதில், இணை ஆடியின் குவிமையத்தில், ஒரு குறுக்குக் கம்பிக்கு பதிலாக, ஒரு அளவுகோல் பதியப்பட்டிருக்கும். இது ஒளிக் கதிரோடு சென்று எதிரொளிக்கும் பரப்பின் மேல் பட்டு, விழியாடியின் பார்வை தளத்தில் வைக்கப்பட்டுள்ள இன்னொரு அளவு கோலின் மேல் செங்குத்தாக விழும். இந்த இரண்டு அளவு கோல்களும் எவ்வாறு இணைகின்றன என்பதைப் பொறுத்து, கோணத்தை அளக்கபயன்படுகிறது'.  
**2. சரிவு கோண அளவிகள் (Bevel Protractors)**  
கோணத்தை வரைவதற்கும், அளப்பதற்கும் அரைவட்ட அல்லது முழுவட்ட கோண அளவிகளைப் பயன்படுத்துவோம் . ஒரு முழு வட்ட கோண அளவியின் மையத்தில் சுற்றும் வகையில் ஒரு வட்டத் தட்டைப் பொருத்தி, அதில் ஒரு வெர்னியர் அளவுகோலை அமைத்துவிட்டால், இந்த வட்டத்தட்டு, எவ்வளவு கோணத்துக்கு சுற்றுகிறது என்பதைத் துல்லியமாகக் கணக்கிட்டுவிடலாம்.சரிவு கோணஅளவியின் அடிப்பாகத்தில் ஒரு சட்டத்தை நிலையாகப் பொருத்திவிட்டு, சுற்றும் வட்டத் தட்டில் ஒரு நீண்ட சட்டத்தை பொருத்திவிட்டால், இச்சட்டம் சுற்றும் போது அதற்கும் அடிச்சட்டத்துக்கும் இடையில் உள்ள கோணத்தை எளிதாக அளந்து விடலாம். இதன் அடிப்படையில் அமைக்கப்பட்டதே சரிவு கோண அளவிகள் ஆகும்.  
**3. சாய்வுமானி (Clino meter)**  
சாய்வாக இருக்கும் கோணத்தை துல்லியமாக அளக்க கோணஅளவியோ, சாராய மட்டமோ பயன்படாது. ஏனென்றால் கோணஅளவிக்கு கோணத்தை அளக்கும் இரண்டு பரப்புகள் தேவை. சாராய மட்டமோ குறைவான கோணத்தையே அளக்கவல்லது. இக்குறையை போக்க கோணமானியையும், சாராய மட்டத்தையும் இணைத்து ஒரு புதிய கருவி உருவாக்கப்பட்டது. இதற்கு பெயர் தான் சாய்வுமானி ஆகும்.  
**4. கோண கடிகைகள் (Angle gauges)**  
கோண அளவுக்கு ஏற்ப நிலையாக இருப்பது தான் கோண கடிகைகள் ஆகும்.இவை செவ்வக வடிவத்தில், பல கோண அளவுகளில் செய்யப்பட்ட கலப்பு எஃகினால் ஆனது ஆகும். இதன் அளக்கும் பரப்பு வழவழப்பாக, ஒன்றன் மேல் ஒன்றை வைத்து நகர்த்தினால், பற்றிக் கொள்ளும் வகையில் இருக்கும்.
# கோணம்

## நேர்கோணமும், எதிர்கோணமும்

கோணத்தின் வரையறையில் எதிர்கோணக் கருத்துரு இல்லையென்றாலும், திசைப்போக்கு, எதிர் திசை சுழற்சியைக் குறிப்பதற்கு நேர், எதிர் கோண கருத்துரு உதவியாய் அமையும்.  
இருபரிமாண கார்ட்டீசிய ஆள்கூற்று முறைமையில், ஆதிப்புள்ளியை உச்சியாகவும், நேர் x-அச்சைத் தொடக்கப் பக்கமாவும் கொண்டு கோணம் வரையறுக்கப்படுகிறது. தொடக்கப் பக்கத்திலிருந்து பாகை, ரேடியன் அல்லது சுற்றில் அளக்கப்படும் கோண அளவைக் கொண்டு முடிவுப்பக்கம் அமைகிறது. நேர் x-அச்சிலிருந்து நேர் y-அச்சை நோக்கி நிகழும் சுழற்சி நேர் கோணங்கள்; நேர் x-அச்சிலிருந்து எதிர் y-அச்சை நோக்கி நிகழும் சுழற்சி எதிர் கோணங்கள்; கார்டிசியன் ஆள்கூறுகளின் திட்ட வடிவில் (x-அச்சு வலப்புறமும் y-அச்சு மேற்புறமாகவும் அமைதல்) நேர் சுழற்சியானது எதிர்க் கடிகாரத்திசையாகவும், எதிர் சுழற்சியானது கடிகாரத்திசையாகவும் இருக்கும்.  
பல இடங்களில் −*θ* கோணம் என்பது, ஒரு முழுச் சுற்றுக் கோணத்திலிருந்து *θ* கோணவளவைக் கழித்தபின் கிடைக்கும் கோணத்திற்குச் சமானமானது. எடுத்துக்காட்டாக, &nbsp;−45° என்பது or 315° க்குச் (360°&nbsp;−&nbsp;45°) சமானம். எனினும் &nbsp;−45° சுழற்சியும் 315° சுழற்சியும் ஒன்றாகாது.  
முப்பரிமாணத்தில் கடிகாரத் திசை, எதிர் கடிகாரத் திசை என்பதற்குப் பொருளில்லை. எனவே நேர் கோணம், எதிர் கோணங்களின் திசையை வரையறுப்பதற்கு, கோணத்தின் உச்சிவழியாக, கோணத்தின் பக்கங்கள் அமையும் தளத்திற்குச் செங்குத்தான திசையன் ஆதாரமாக எடுத்துக் கொள்ளப்படுகிறது.
# புள்ளி

**புள்ளி** (Point) என்பது கனஅளவு, பரப்பளவு மற்றும் நீளமற்று, இருப்பிடம் (Location) மட்டுமே கொண்டு ஒரு வெளியில் வரையறுக்கப்பட்ட வடிவவியல் கோட்பாடு ஆகும். இக்கோட்பாடு இயற்பியல், திசையன் வரைகலை (Vector graphics) ஆகியவற்றில் பயன்படுகிறது. கணிதத்தில் எந்த ஒரு வடிவமோ, வெளியோ புள்ளிகளால் ஆனதாகக் கருதப்படுகிறது. நவீன கணிதத்தில் வெளி என்ற கணத்தின் ஒரு உறுப்பாகப் புள்ளி கருதப்படுகிறது. குறிப்பாக யூக்ளிடிய வடிவவியலில் புள்ளியை அடிப்படைக் கருத்துருவாகக் கொண்டு பிற வடிவவியல் கோட்பாடுகள் எழுப்பப்பட்டுள்ளன. அடிப்படைக் கருத்துருவானதால் புள்ளியை ஏற்கனவே வரையறுக்கப்பட்டவற்றைக் கொண்டு வரையறுக்க முடியாது. எனவே, அதன் பண்புகளை அடிக்கோள்களாக வரையறுப்பதன் மூலம் புள்ளியானது வரையறுக்கப்படுகிறது.
# புள்ளி

## யூக்ளிடிய வடிவவியலில்

யூக்ளிடிய வடிவவியலில் மிக முக்கியமான அடிப்படை வடிவவியல் பொருட்களில் ஒன்றாக புள்ளி கருதப்படுகிறது. யூக்ளிடின் புள்ளிக்கான வரையறையானது அதனை "எதுவும் இல்லாத ஒன்று" ("that which has no part") என்கிறது. இருபரிமாண யூக்ளிடிய வெளியில் ஒரு புள்ளி, இரு எண்களைக் கொண்ட வரிசைச் சோடியால் (*x*,*y*) குறிக்கப்படுகிறது. முதல் எண் *x* கிடைமட்டத்தையும், இரண்டாவது எண் *y* செங்குத்துமட்டத்தையும் குறிக்கின்றன.  
முப்பரிமாண யூக்ளிடிய வெளியில் இதே கருத்து பொதுமைப்படுத்தப்படுகிறது. முப்பரிமாண வெளியிலமைந்த புள்ளி, மூன்று எண்களைக் கொண்ட வரிசைப்படுத்தப்பட்ட மும்மையால் (*x*,*y*,*z*) குறிக்கப்படுகிறது. *n* பரிமாண வெளியில் அமையும் புள்ளி, *n* வரிசைப்படுத்தப்பட்ட உறுப்புகளைக் கொண்ட (*a*<sub>1</sub>,*a*<sub>2</sub>,…,*a*<sub>*n*</sub>) எனக் குறிக்கப்படுகிறது.
# பரப்பளவு

கணிதத்தில் **பரப்பளவு** அல்லது *பரப்பு* (*Area*) என்பது இருபரிமாண மேற்பரப்புகள் அல்லது வடிவங்கள் ஒரு தளத்தில் எவ்வளவு பரவி உள்ளது என்பதைத் தருகின்ற ஓர் அளவை. ஒரு வடிவத்தின் மாதிரியைக் குறிப்பிட்ட அளவில் அமைப்பதற்குத் தேவைப்படும் மூலப்பொருளின் அளவாக அவ்வடிவத்தின் பரப்பைக் கருதலாம். ஒரு-பரிமாணத்தில் ஒரு வளைகோட்டின் நீளம் மற்றும் முப்பரிமாணத்தில் ஒரு திண்மப்பொருளின் கனஅளவு ஆகிய கருத்துருக்களுக்கு ஒத்த கருத்துருவாக இருபரிமாணத்தில் பரப்பளவைக் கொள்ளலாம்.  
ஒரு வடிவத்தின் பரப்பளவை நிலைத்த பரப்பளவு கொண்ட சதுரங்களின் பரப்பளவுகளுடன் ஒப்பிடுவதன் மூலம் காணலாம். அனைத்துலக முறை அலகுகளில் பரப்பளவின் *திட்ட அலகு* (SI) சதுர மீட்டர் (மீ<sup>2</sup>) ஆகும். ஒரு சதுர மீட்டர் என்பது ஒரு மீட்டர் பக்க அளவுள்ள ஒரு சதுரத்தின் பரப்பினைக் குறிக்கிறது. மூன்று சதுர மீட்டர் பரப்பளவு கொண்டதொரு வடிவத்தின் பரப்பளவு, ஒரு மீட்டர் பக்க நீளம் கொண்ட மூன்று சதுரங்களின் பரப்பளவுகளுக்குச் சமம். கணிதத்தில்ஓரலகு சதுரம் என்பது ஓரலகு பரப்பளவு கொண்ட சதுரமாக வரையறுக்கப்படுகிறது. எந்தவொரு வடிவத்தின் பரப்பளவும் ஒரு மெய்யெண்ணாகும்.  
முக்கோணங்கள், செவ்வகங்கள் மற்றும் வட்டங்கள் போன்ற எளிய வடிவங்களின் பரப்பளவு காணும் வாய்ப்பாடுகள் பல உள்ளன. பலகோணத்தை முக்கோணங்களாகப் பிரித்து, முக்கோணத்தின் பரப்பளவு காணும் வாய்ப்பாட்டினைப் பயன்படுத்தி பலகோணத்தின் பரப்பினைக் காண முடியும். நுண்கணிதம் மூலம், வளைந்த வரம்பு கொண்ட வடிவங்களின் பரப்பு காணலாம். தள வடிவங்களின் பரப்பு காணும் நோக்கம் நுண்கணிதம் வளர வழி வகுத்துள்ளது.  
கோளம், கூம்பு, அல்லது உருளை போன்ற திண்மப் பொருள்களின் வரம்பாக அமையும் மேற்தளங்களின் பரப்பளவு அவற்றின் மேற்பரப்பளவென அழைக்கப்படும். பண்டைய கிரேக்க கணிதவியலாளர்கள் எளிய வடிவங்களின் மேற்பரப்பு காணும் வாய்ப்பாடுகளைக் கண்டறிந்துள்ளனர். எனினும் சிக்கலான வடிவங்களின் மேற்பரப்பு காண பலமாறி நுண்கணிதம் தேவைப்படுகிறது.  
தற்கால கணிதத்தில் பரப்பளவு முக்கியப் பங்கு வகிக்கிறது. வடிவவியல் மற்றும் நுண்கணிதம் இரண்டிலும் பரப்பளவின் முக்கியத்துவமுடையதாய் உள்ளது. நேரியல் இயற்கணிதத்தில் அணிக்கோவையின் வரையறை பரப்பளவுவின் தொடர்புடையதாய் அமைகிறது. வகையீட்டு வடிவவியலில் பரப்பளவு ஒரு அடிப்படைப் பண்பாக உள்ளது. பொதுவாக உயர்கணிதத்தில், இருபரிமாணப்பகுதிகளின் கனஅளவின் சிறப்புவகையாகப் பரப்பளவு எடுத்துக்கொள்ளப்படுகிறது.
# பரப்பளவு

## அலகுகள்

நீளத்தின் ஒவ்வொரு அலகிற்கும் ஒரு பரப்பளவு அலகு உள்ளது. எடுத்துக்கொள்ளப்பட்ட நீளத்தைப் பக்க அளவாகக் கொண்ட சதுரத்தின் பரப்பாக அந்தப் பரப்பளவு அலகு அமையும். எனவே பரப்பளவின் அலகுகள் சதுர மீட்டர் (மீ<sup>2</sup>), சதுர செண்டிமீட்டர் (செமீ<sup>2</sup>), சதுர மில்லிமீட்டர் (மிமீ<sup>2</sup>), சதுர கிலோமீட்டர் (கி.மீ.<sup>2</sup>), சதுர அடி (அடி<sup>2</sup>), சதுர கெஜம் (கெஜம்<sup>2</sup>), சதுர மைல் (மைல்<sup>2</sup>), என்றவாறு அமைகின்றன. நீள அலகுகளின் வர்க்கங்களாகப் பரப்பளவின் அலகுகள் உள்ளன.  
பரப்பளவின் திட்ட அலகு (SI unit) சதுர மீட்டராகும்.
# பரப்பளவு

## அலகுகள்

### அலகு மாற்றம்

பரப்பளவின் இரு அலகுகளுக்கிடையேயான மாற்றம் அவற்றின் ஒத்த நீள அலகுகளின் மாற்றத்தின் வர்க்கமாகும்.  
எடுத்துக்காட்டுகள்:  
- 1 சதுர அடி = 144 (12<sup>2</sup>) சதுர அங்குலம் (1 அடி = 12 அங்குலம்)
- 1 சதுர கி.மீ. = 1,000,000 சதுர மீட்டர்
- 1 சதுர மீ = 10,000 சதுர செண்டிமீட்டர் = 1,000,000 சதுர மில்லிமீட்டர்
- 1 சதுர செமீ = 100 சதுர மில்லிமீட்டர்
- 1 சதுர கெஜம் = 9 சதுர அடி
- 1 சதுர மைல் = 3,097,600 சதுர கெஜம் = 27,878,400 சதுர அடி  
மேலும்  
- 1 சதுர அங்குலம் = 6.4516 சதுர செண்டிமீட்டர்
- 1 சதுர அடி = சதுர மீட்டர்
- 1 சதுர கெஜம் = சதுர மீட்டர்
- 1 சதுர மைல் = சதுர கிலோமீட்டர்
- 1 ஏக்கர் = 100 செண்ட்
- 1 ஏர் = 2.47 செண்ட்
- 1 குறுக்கம் = 90 செண்ட்
# பரப்பளவு

## அலகுகள்

### பிற அலகுகள்

மெட்ரிக் முறையில் பரப்பளவின் மூல அலகு ஏர் (are) ஆகும்.  
- 1 ஏர் = 100 சதுர மீட்டர்
- 1 ஹெக்டேர் = 100 ஏர் = 10,000 சதுர மீட்டர் = 0.01 சதுர கிலோமீட்டர்  
தற்பொழுது ஏர் அதிகமாகப் பயன்பாட்டில் இல்லை என்றாலும் ஹெக்டேர் இன்றும் நிலங்களை அளக்கும்போது பயன்படுத்தப்படுகிறது.  
நிலங்களை அளக்கும்போது பொதுவாகப் பயன்படுத்தப்படும் அலகு ஏக்கர் ஆகும்.  
- 1 ஏக்கர் = 4,840 சதுர கெஜம் = 43,560 சதுர அடி = 4046.8564224 சதுர மீட்டர்
- 1 சதுர மைல் = 640 ஏக்கர் = 2.5899881103 சதுர கிலோ மீட்டர்
- ஒரு ஏக்கர் என்பது தோராயமாக ஒரு ஹெக்டேரில் 40%
# பரப்பளவு

## அடிப்படைப் பரப்பளவு வாய்ப்பாடுகள்

### செவ்வகம்

பரப்பளவு வாய்ப்பாடுகளிலேயே அடிப்படையானது ஒரு செவ்வகத்தின் பரப்பளவு காணும் வாய்ப்பாடாகும். ஒரு செவ்வகத்தின் நீளம் மற்றும் அகலம் , எனில் அச்செவ்வகத்தின் பரப்பளவு வாய்ப்பாடு:  
:<math>A = lw \,</math> <big>&nbsp;(செவ்வகம்).</big>  
இதன் சிறப்பு வகையாகச் சதுரத்தின் பரப்பளவு வாய்ப்பாட்டைக் கொள்ளலாம். செவ்வகம் போல அல்லாது சதுரத்தில் நீளம் மற்றும் அகலம் இரண்டுமே சமமாக அமைவதால் ஒரு சதுரத்தின் பக்க நீளம் எனில் அதன் பரப்பளவு காணும் வாய்ப்பாடு:  
:<math>A = s^2 \,</math> <big>&nbsp;(சதுரம்).</big>
# பரப்பளவு

## அடிப்படைப் பரப்பளவு வாய்ப்பாடுகள்

### வெட்டு வாய்ப்பாடு

பெரும்பாலான பிற பரப்பு வாய்ப்பாடுகள் வெட்டு முறையில் காணப்படுகிறது. இம்முறையில் எடுத்துக்கொள்ளப்பட்ட வடிவம் சிறு சிறு துண்டுகளாகப் பிரிக்கப்படுகிறது. இச்சிறுதுண்டுகளின் பரப்புகளின் கூடுதல் மூல வடிவின் பரப்பளவிற்குக் கூடுதலாக இருக்க வேண்டும்.  
எடுத்துக்காட்டு:  
- படத்தில் உள்ளது போல ஓர் இணைகரத்தை ஒரு சரிவகம் மற்றும் முக்கோணமாகப் பிரித்துக் கொள்ள வேண்டும். பிரிக்கப்பட்ட முக்கோணத்தைச் சரிவகத்தின் மற்றொரு பக்கத்தில் பொருத்தினால் ஒரு செவ்வகம் கிடைக்கிறது. இதிலிருந்து மூல இணைகரத்தின் பரப்பளவும் இப்புது செவ்வகத்தின் பரப்பளவும் சமமாக இருப்பதைக் காணலாம். எனவே எடுத்துக்கொள்ளப்பட்ட இணைகரத்தின் பரப்பு:  
:<math>A = bh \,</math> <big>&nbsp;(இணைகரம்).</big>  
இதே இணைகரத்தை மூலைவிட்டத்தின் வழியாக இரு சர்வசம முக்கோணங்களாகப் பிரிக்கலாம். இவை ஒவ்வொன்றின் பரப்பளவும் இணைகரத்தின் பரப்பளவில் சரி பாதியாக இருக்கும். எனவே முக்கோணத்தின் பரப்பு:
:<math>A = \frac{1}{2}bh</math> <big>&nbsp;(முக்கோணம்).</big>  
இந்த வெட்டு முறையில் சரிவகம், சாய்சதுரம் மற்றும் பல பலகோணங்களின் பரப்பளவைக் காண முடியும்.
# பரப்பளவு

## அடிப்படைப் பரப்பளவு வாய்ப்பாடுகள்

### வட்டங்கள்

படத்தில் உள்ளதுபோல எடுத்துக்கொள்ளப்பட்ட ஒரு வட்டத்தைச் சிறிய வட்டக்கோணத்துண்டுகளாக வெட்டிக் கொள்ள வேண்டும். ஒவ்வொரு வட்டக்கோணத்துண்டும் தோராயமாக ஒரு முக்கோணம்போல அமையும். இத்துண்டுகளை வரிசையாக அடுத்தடுத்து ஒட்டினாற்போலக் கிடைமட்டமாக அடுக்கினால் தோராயமாக ஒரு இணைகரம் உருவாகிறது. இந்த இணைகரத்தின் உயரம் வட்டத்தின் ஆரமாகவும் மற்றும் இணைகரத்தின் அகலம் வட்டத்தின் சுற்றளவில் பாதியாகவும் இருக்கும்.  
எனவே இணைகரத்தின் பரப்பளவு:  
:<math>A = r \times \pi r \,</math> <big>&nbsp;(இணைகரம்).</big>  
இங்கு இணைகரம் மற்றும் வட்டம் இரண்டின் பரப்பளவும் சமம் என்பதால் வட்டத்தின் பரப்பளவு:  
:<math>A = \pi r^2 \,</math> <big>&nbsp;(வட்டம்).</big>  
இம்முறையில் வெட்டப்படும் வட்டக்கோணப்பகுதிகளின் எண்ணிக்கையை மேலும் மேலும் அதிகரித்து வட்டத்தின் பரப்பளவில் ஏற்படக்கூடிய தோராயப்பிழையைக் குறைத்து விடலாம்.  
வட்டத்தின் பரப்பை வரையறுத்தத் தொகையீடாகவும் காணலாம்:  
:<math>A \;=\; \int_{-r}^r 2\sqrt{r^2 - x^2}\,dx \;=\; \pi r^2.</math> <big>&nbsp;(வட்டம்).</big>
# பரப்பளவு

## அடிப்படைப் பரப்பளவு வாய்ப்பாடுகள்

### மேற்பரப்பளவு

ஒரு வடிவத்தின் மேற்பரப்பினை வெட்டி அதனைத் தட்டையாக்குவதன் மூலம் அவ்வடிவத்தின் மேற்பரப்பளவைக் கணக்கிடலாம்.  
எடுத்துக்காட்டு:
- ஓர் உருளையின் வளைந்த மேற்தளத்தை நீளவாக்கில் வெட்டித் தட்டையாக்கினால் ஒரு செவ்வகம் கிடைக்கும். இச்செவ்வகத்தின் நீளம் உருளையின் அடிப்பகுதியாக அமைந்த வட்டத்தின் சுற்றளவாகவும் செவ்வகத்தின் அகலம் உருளையின் உயரமாகவும் இருக்கும். எனவே இச்செவ்வகத்தின் பரப்பளவு:  
:<math> A = 2\pi rh \,</math> <big>&nbsp;(உருளை).</big>  
- ஒரு கூம்பின் வளைந்த மேற்தளத்தை ஒரு பக்கவாட்டில் வெட்டித் தட்டையாக்கினால் ஒரு வட்டக்கோணப்பகுதி கிடைக்கும். இந்த வட்டக்கோணப்பகுதியின் ஆரம் கூம்பின் சாய்வு உயரத்திற்குச் சமமாகவும் வட்டக்கோணப்பகுதியின் வில்லின் நீளம் கூம்பின் அடிப்பகுதியாக அமைந்த வட்டத்தின் சுற்றளவாகவும் அமையும். கூம்பின் அடி ஆரம் *r* மற்றும் சாய்வு உயரம் *h* எனில்:  
வட்டக்கோணப்பகுதியின் பரப்பளவுக்குச் சமமாக அமையும் கூம்பின் மேற்பரப்பளவு:  
:<math> A = \pi rl \,</math> <big>&nbsp;(கூம்பு).</big>  
ஆனால் ஒரு கோளத்தைத் தட்டையாக்குவது எளிதில் முடியாதது. ஒரு கோளத்தின் மேற்பரப்பளவின் வாய்ப்பாடு முதல்முறையாக ஆர்க்கிமிடீசால் கண்டுபிடிக்கப்பட்டது. *கோளம் மற்றும் உருளைபற்றி* (On the Sphere and Cylinder) என்ற அவரது படைப்பில் கோளத்தின் மேற்பரப்பளவிற்கான வாய்ப்பாடு காணப்படுகிறது.  
வாய்ப்பாடு:
:<math> A = 4\pi r^2 \,</math> <big>&nbsp;(கோளம்).</big>  
இங்கு , கோளத்தின் ஆரம்.
# பரப்பளவு

## பரப்பளவு வாய்ப்பாடுகளின் பட்டியல்

### நுண்கணிதத்தில் பரப்பளவு

களின் வித்தியாசமாகக் கணக்கிடப்படுகிறது.]]  
- ஒரு வளைவரையின் நேர் -மதிப்புப் பகுதி, x-அச்சு, நிலக்குத்துக்கோடுகள் x = *a* மற்றும் x = *b* (*b*>*a*) ஆகிய நான்கு வரம்புகளுக்கும் இடைப்பட்டப் பரப்பளவு:  
:<math> \int_a^{b} f(x)\, dx </math>.  
- *f*(*x*) மற்றும் *g*(*x*) ஆகிய இரு சார்புகளின் வளைவரைகளுக்கு இடைப்பட்ட பகுதி, x-அச்சு, நிலக்குத்துக்கோடுகள் x = *a* மற்றும் x = *b* (*b*>*a*) ஆகிய நான்கு வரம்புகளுக்கும் இடைப்பட்டப் பரப்பளவு:  
:<math> \int_a^{b} |f(x) - g(x)| \, dx </math>.  
- போலார் ஆயதொலைவுகளில் வளைவரையின் சார்பு *r* = *r*(θ) எனில் பரப்பளவு:  
: <math> {1 \over 2} \int_0^{2\pi} r^2 \, d\theta </math>.
# பரப்பளவு

## சுட்டிகள்

- அலகு மாற்றப் பொறி
# விக்கிப்பீடியா:தமிழ்த் தட்டச்சு

விக்கிப்பீடியா, ஒருங்குறி எழுத்துருக்களைப் பயன்படுத்துகிறது. இங்குத் தமிழில் தட்டச்சு செய்ய:  
1) பக்கத்தின் இடது பக்க பட்டையில் உள்ள மற்ற மொழிகளின் அருகிலுள்ள அமைப்புகள் பொத்தானை தேர்வு செய்யுங்கள்:  
2. உள்ளீடு என்ற பகுதியின் கீழ் எழுத்துப்பெயர்ப்பு அல்லது தமிழ்99 ஆகிய முறைகளில் ஏதேனும் ஒன்றைத் தேர்வு செய்யுங்கள்.  
3) அமைப்புகளைப் பயன்படுத்தவும் என்ற பெட்டியைத் தெரிவு செய்யுங்கள்  
4) இத்தேர்வு செய்த பின்னர் பக்கத்தில் அனைத்து பெட்டிகளிலும் நீங்கள் தமிழில் தட்டச்ச முடியும். தட்டச்சுக் கருவி தேர்வு செய்யப்பட்டிருப்பதின் அடையாளமாக, பெட்டிகள் நீலநிறத்தில் தோன்றும்.  
5) இது குறித்த மேலதிக தொழில்நுட்ப தகவல்களுக்கு காண்க - விக்கிப்பீடியா:தமிழ்த் தட்டச்சுக் கருவி
# விக்கிப்பீடியா:தமிழ்த் தட்டச்சு

## இதையும் பார்க்க

- தமிழ்த் தட்டச்சு முறைகள்
# விக்கிப்பீடியா:தமிழ்த் தட்டச்சு

## வெளியிணைப்புக்கள்

- செயல்முறை விளக்கமாக யூ ட்டூயூபில் காண....
- கேயுபுண்டுவில் தமிழ் வசதிகள் பெற்றுக் கொள்ள...
- டெபியன் குனு/ லினக்ஸில் தமிழ் வசதிகள்
- வேர்டிலும் பவர்பாயிண்டிலும் தமிழ்
- ட்ரூபால் தளங்களில் தானாகவே தமிழில் எழுத தமிழ் மாட்யூல்
- தமிழ்.முகில்.காம் (http://tamil.muhil.com/TypeInTamil.aspx ) தளம் ஆங்கில எழுத்துகளை கொண்டு தமிழில் தட்டச்சு செய்ய உதவுகிறது. இது உபயோகிக்க மிகவும் எளிமையாகவும், வேகமாகவும் உள்ளது.
# 2003

**2003** ஆம் ஆண்டு (MMIII) கிரிகோரியன் நாட்காட்டியின் படி புதன் கிழமையில் தொடங்கிய ஒரு சாதாரண ஆண்டாகும். இது கிபி 2003ஆம் ஆண்டு என்றும் அழைக்கப்பட்டது. இது மூன்றாம் ஆயிரவாண்டின் 3ஆம் ஆண்டும், 21ஆம் நூற்றாண்டின் 3ஆம் ஆண்டும், 2000களின் 4ம் ஆண்டும் ஆகும்.  
இவ்வாண்டு அனைத்துலக நன்னீர் ஆண்டாக அறிவிக்கப்பட்டது.
# 2003

## நிகழ்வுகள்

- ஜனவரி 8 - யூஎஸ் ஏர்வேய்சு விமானம் 5481 சார்லட் டக்லசு விமான நிலையத்தில் வீழ்ந்ததில் அனைத்து 21 பேரும் கொல்லப்பட்டனர்.
- ஜனவரி 16 - கொலம்பியா விண்ணோடம் தனது கடைசிப் பயணத்தை ஆரம்பித்தது.
- ஜனவரி 18 - கான்பரா நகரில் காட்டுதீ பரவியதில் 4 பே கொல்லப்பட்டனர்.
- ஜனவரி 23 - நாசாவின் பயனியர் 10 விண்கலத்தில் இருந்து கடைசிக் குறிப்பு 7.5 பில்லியன் மைல் தூரத்தில் இருந்து பெறப்பட்டது.
- பெப்ரவரி 1 - கொலம்பியா விண்ணோடம் பூமிக்குத் திரும்ப் வரும் வழியில் டெக்சசுக்கு மேல் வெடித்ததில் அனைத்து 7 விண்ணோடிகளும் கொல்லப்பட்டனர்.
- பெப்ரவரி 9 - தார்ஃபூர் போர் ஆரம்பமானது.
- பெப்ரவரி 18 - தென் கொரியாவில் தொடருந்து ஒன்றில் தீ பரவியதில் 190 பேர் கொல்லப்பட்டனர்.
- மார்ச் 19 - ஈராக் போர் ஆரம்பமானது.
- ஏப்ரல் 14 - மனித மரபணுத்தொகைத் திட்டம் முடிவடைந்தது.
- சூலை 22 - சதாம் உசைனின் இரு மகன்கள் அமெரிக்கப் படையினரால் கொல்லப்பட்டனர்.
- அக்டோபர் 15 - சீனா தனது முதலாவது மனித விண்வெளிப்பறப்பை ஆரம்பித்தது.
- அக்டோபர் 24 - கான்கோர்டு விமானம் தனது கடைசிப் பறப்பை மேற்கொண்டது.
- டிசம்பர் 5 - உருசியாவின் தெற்கே இடம்பெற்ற தற்கொலைத் தாக்குதலில் 44 பேர் கொல்லப்பட்டனர்.
- டிசம்பர் 13 - சதாம் உசேன் கைது செய்யப்பட்டார்.
- டிசம்பர் 26 - ஈரானின் தென்கிழக்கே இடம்பெற்ற நிலநடுக்கத்தில் 40,000 இற்கும் அதிகமானோர் கொல்லப்பட்டனர்.
# 2003

## இறப்புகள்

- பெப்ரவரி 1 - கல்பனா சாவ்லா, அமெரிக்க விண்வெளி வீராங்கனை (இ. 1961)
- சூலை 30 - கே. பி. சிவானந்தம், வீணை வாத்திய கலைஞர் (பி. 1917)
- ஆகஸ்டு 16 - இடி அமீன், உகாண்டா முன்னாள் அரசுத்தலைவர் (பி. 1924)
- செப்டம்பர் 9 - எட்வர்ட் டெல்லர், அங்கேரிய இயற்பியலாளர் (பி. 1908)
- அக்டோபர் 8 - வீரமணி ஐயர், ஈழத்துக் கலைஞர், பாடலாசிரியர் (பி. 1931)
- அக்டோபர் 9 - ஏ. ரி. பொன்னுத்துரை, இலங்கைத் தமிழ் நாடகக் கலைஞர் (பி. 1928)
# 2003

## நோபல் பரிசுகள்

- இயற்பியல்:
- அலெக்சி ஆப்ரிகோசொவ், உருசியா, ஐக்கிய அமெரிக்கா
- வித்தாலி கீன்ஸ்புர்க், உருசியா
- அந்தோனி லெகெட், ஐக்கிய இராச்சியம், ஐக்கிய அமெரிக்கா
- இரசாயனவியல்:
- பீட்டர் ஏக்ரே, ஐக்கிய அமெரிக்கா
- ரொடெரிக் மெக்கினன், ஐக்கிய அமெரிக்கா
- மருத்துவம்:
- பவுல் லாட்டர்புர், ஐக்கிஅய் அமெரிக்கா
- சர் பீட்டர் மான்ஸ்ஃபீல்ட், ஐக்கிய இராச்சியம்
- இலக்கியம்:
- ஜே. எம். கோட்ஸி, தென்னாபிரிக்கா
- அமைதி:
- சீரீன் இபாதி, ஈரான்
- பொருளியல்
- ராபர்ட் எங்கில், ஐக்கிய அமெரிக்கா
- கிளைவ் கிராஙர், ஐக்கிய இராச்சியம்
# பட்டுக்கோட்டை கல்யாணசுந்தரம்

**பட்டுக்கோட்டை கல்யாணசுந்தரம்** (*Pattukkottai Kalyanasundaram*, 13 ஏப்ரல் 1930 – 8 அக்டோபர் 1959) ஒரு சிறந்த தமிழ் அறிஞர், சிந்தனையாளர், பாடலாசிரியர் ஆவார். எளிமையான தமிழில் சமூக சீர்திருத்தக் கருத்துகளை வலியுறுத்திப் பாடியது இவருடைய சிறப்பாகும். இவருடைய பாடல்கள் நாட்டுடைமை ஆக்கப்பட்டுள்ளன.
# பட்டுக்கோட்டை கல்யாணசுந்தரம்

## வாழ்க்கைக் குறிப்பு

### பிறப்பு வளர்ப்பு குடும்பம்

இவர் தமிழ்நாடு மாநிலம், தஞ்சாவூர் மாவட்டம், பட்டுக்கோட்டை அருகே உள்ள செங்கப்படுத்தான்காடு, தாமரங்கோட்டை என்னும் சிற்றூரில் அருணாச்சலனார் - விசாலாட்சி ஆகியோருக்கு இளைய மகனாக ஏப்ரல் 13, 1930 ஆம் ஆண்டு எளிய விவசாய குடும்பத்தில் பிறந்தார். இவர் தந்தையும் கவி பாடும் திறன் பெற்றவர். கணபதிசுந்தரம் என்கிற மூத்த சகோதரரும் வேதநாயகி என்கிற தங்கையும் உள்ளனர். பள்ளிப்படிப்பு மட்டுமே படிக்க முடிந்த கல்யாணசுந்தரம் சுயமரியாதை இயக்கத்திலும், கம்யூனிசத்திலும் ஈடுபாடு கொண்டிருந்தார். இவருடைய துணைவியார் பெயர் கௌரவம்மாள், இவர்களுக்கு 1959 ஆம் ஆண்டு குமரவேல் என்னும் ஆண் குழந்தை பிறந்தது. இவர் அதே ஆண்டில் (1959), அக்டோபர் 08-இல் அகால மரணம் அடைந்தார்.
# பட்டுக்கோட்டை கல்யாணசுந்தரம்

## வாழ்க்கைக் குறிப்பு

### எழுத்தாற்றல்

பத்தொன்பதாவது வயதிலேயே கவிபுனைவதில் அதிக ஆர்வம் காட்டியவர். இவருடைய பாடல்கள் கிராமியப் பண்ணைத் தழுவியவை. பாடல்களில் உருவங்களைக் காட்டாமல் உணர்ச்சிகளைக் காட்டியவர். இருக்கும் குறைகளையும் வளரவேண்டிய நிறைகளையும் சுட்டிக் காட்டியவர். திரையுலகில் பாட்டாளி மக்களின் ஆசைகளையும், ஆவேசத்தையும், அந்தரங்க சக்தியுடன் பாடல்களாக இசைத்தார். இவர் இயற்றி வந்த கருத்துச் செறிவும் கற்பனை உரமும் படைத்த பல பாடல்களை ஜனசக்தி பத்திரிகை வெளியிட்டு வந்தது. 1954ஆம் ஆண்டு படித்த பெண் திரைப்படத்திற்காக முதல் பாடலை இயற்றி அந்தத் துறையில் அழுத்தமான முத்திரை பதித்தார்.
# பட்டுக்கோட்டை கல்யாணசுந்தரம்

## வாழ்க்கைக் குறிப்பு

### பொதுவுடைமை ஆர்வம்

இளம் பிராயத்திலேயே, விவசாய சங்கத்திலும், பொதுவுடைமைக் கட்சி(கம்யூனிஸ்ட் கட்சி)யிலும் ஈடுபாடு கொண்டிருந்தார். தான் பின்பற்றி வந்த கட்சியின் இலட்சியத்தை உயரத்தில் பறக்கும் வகையில் கலை வளர்ப்பதில் சலியாது ஈடுபட்டார். நாடகக் கலையில் ஆர்வமும், விவசாய இயக்கத்தின் பால் அசைக்கமுடியாத பற்றும் கொண்டிருந்தார். தஞ்சையைச் சேர்ந்த வீரத் தியாகிகள் சிவராமன், இரணியன் ஆகியோருடன் சேர்ந்து விவசாய இயக்கத்தைக் கட்டி வளர்க்க தீவிரமாகப் பங்கெடுத்தார்.  
தமது 29 ஆண்டு வாழ்வில் விவசாயி, மாடு மேய்ப்பவர், உப்பளத் தொழிலாளர், நாடக நடிகர், என 17 வகைத் தொழில்களில் ஈடுபட்டவர். இவருக்கு இருந்த நடிப்பாசையின் காரணமாக ‘சக்தி நாடக சபா'வில் இணைந்தார். இந்த சக்தி நாடக சபாவில்தான் பின்னாளில் திரையில் பிரபலமான சிவாஜி கணேசன், எம். என். நம்பியார், எஸ். வி. சுப்பையா, ஓ. ஏ. கே. தேவர் ஆகியோர் நடிகர்களாக இருந்தனர். பட்டுக்கோட்டை கல்யாணசுந்தரம் ஒ. ஏ. கே. தேவரின் நெருங்கி நண்பரானார். சக்தி நாடக சபாவின், நாடகங்கள் ஒவ்வொன்றாய்த் திரைப்படமாகியும், அதன் நடிகர்கள் சினிமாவில் நுழைய ஆரம்பித்தனர். ஆனால் பட்டுக்கோட்டை கல்யாணசுந்தரமோ நடிப்பை விட்டுவிட்டுப் பாடல் எழுதும் கலையைக் கற்றுக்கொள்ள புதுச்சேரி சென்று ‘புரட்சிக்கவி’ பாரதிதாசனிடம் உதவியாளராகச் சேர்ந்துவிட்டு இறுதியில் கவிஞராக உருவானார்.
# பட்டுக்கோட்டை கல்யாணசுந்தரம்

## கல்யாணசுந்தரம் பன்பரிமாணங்கள்

1. விவசாயி
1. மாடுமேய்ப்பவர்
1. மாட்டு வியாபாரி
1. மாம்பழ வியாபாரி
1. இட்லி வியாபாரி
1. முறுக்கு வியாபாரி
1. தேங்காய் வியாபாரி
1. கீற்று வியாபாரி
1. மீன், நண்டு பிடிக்கும் தொழிலாளி
1. உப்பளத் தொழிலாளி
1. மிஷின் டிரைவர்
1. தண்ணீர் வண்டிக்காரர்
1. அரசியல்வாதி
1. பாடகர்
1. நடிகர்
1. நடனக்காரர்
1. கவிஞர்
# பட்டுக்கோட்டை கல்யாணசுந்தரம்

## மறைவு

பட்டுக்கோட்டை கல்யாணசுந்தரம் திருமணம் முடிந்த ஐந்து ஆண்டுகளில் தனது 29-வது அகவையில் 1959 அக்டோபர் 8-ஆம் நாள் காலமானார். இவர் இறக்கும் போது இவருக்கு 5 மாத குழந்தை இருந்தது. இவரது மறைவுக்கு கலைஞர் மு. கருணாநிதி இவரது அஞ்சலியில் "கண்களை மூடுகிறேன்; கல்யாணம் தெரிகிறார் -- ஒளி தெரிகிறது! கண்களைத் திறக்கிறேன்: கல்யாணம் இல்லை - கலையுலகு இருட்டாயிருக்கிறது" எனத் தெரிவித்தார். அமைத்துள்ளது. இந்த மணிமண்டபத்தில் பட்டுக்கோட்டை கல்யாணசுந்தரம் அவர்களின் மார்பளவு சிலை அமைக்கப்பட்டுள்ளது. அவரது வாழ்க்கை வரலாறு தொடர்பான புகைப்படங்கள் கண்காட்சியாக வைக்கப்பட்டுள்ளது.
# பட்டுக்கோட்டை கல்யாணசுந்தரம்

## பட்டுக்கோட்டையாரின் முத்திரைக் கேள்வி

<poem>
சித்தர்களும் யோகிகளும்
சிந்தனையில் ஞானிகளும்
புத்தரோடு ஏசுவும்
உத்தமர் காந்தியும்  
எத்தனையோ உண்மைகளை
எழுதிஎழுதி வச்சாங்க
எல்லாந்தான் படிச்சீங்க
என்னபண்ணிக் கிழிச்சீங்க?
</poem>
# பட்டுக்கோட்டை கல்யாணசுந்தரம்

## பட்டுக்கோட்டை கல்யாணசுந்தரம் எழுதிய திரைப்படப் பாடல்கள் :

### கருப்பொருள்:இயற்கை

பாடல் - படம் - வெளிவந்த ஆண்டு  
1. ஆடுமயிலே (இரத்தினபுரி இளவரசி - 1959)
1. ஓ மல்லியக்கா (மக்களைப் பெற்ற மகராசி- 1957)
1. வம்புமொழி (பாண்டித் தேவன் - 1959)
1. வா வா வெண்ணிலவே (சௌபாக்கியவதி - 1957)
1. கனியிருக்கு (எதையும் தாங்கும் இதயம் - 1962)
1. கொக்கரக் கொக்கரக்கோ சேவலே (பதி பக்தி - 1958)
1. சலசல ராகத்திலே -கங்கையக்கா (ஒன்று பட்டால் உண்டு வாழ்வு - 1960)
1. துணிந்தால் துன்பமில்லை (ஒன்று பட்டால் உண்டு வாழ்வு - 1960)
1. காக்காய்க்கும் (பிள்ளைக் கனியமுது - 1958)
1. வா வா சூரியனே (பாண்டித் தேவன் - 1959)
1. என்னருமை காதலிக்கு வெண்ணிலவே (எல்லாரும் இந்நாட்டு மன்னர் - 1960)
# பட்டுக்கோட்டை கல்யாணசுந்தரம்

## பட்டுக்கோட்டை கல்யாணசுந்தரம் எழுதிய திரைப்படப் பாடல்கள் :

### கருப்பொருள்:சிறுவர்

1. குழந்தை வளர்வது அன்பிலே (இரத்தினபுரி இளவரசி - 1960)
1. அன்புத் திருமணியே (இரத்தினபுரி இளவரசி - 1959)
1. அமுதமே என் அருமைக்கனியே (உலகம் சிரிக்கிறது - 1959)
1. செங்கோல் நிலைக்கவே - மகுடம் காக்க (இரத்தினபுரி இளவரசி - 1959)
1. சின்னஞ்சிறு கண்மலர் (பதிபக்தி - 1958)
1. அழாதே பாப்பா (பெற்ற மகனை விற்ற அன்னை - 1958)
1. ஆனா ஆவன்னா (அன்பு எங்கே - 1958)
1. இந்த மாநிலத்தைப் பாராய் மகனே (கல்யாணிக்கு கல்யாணம் - 1959)
1. சின்னப்பயலே...சின்னப்பயலே (அரசிளங்குமரி - 1961)
1. தூங்காதே தம்பி தூங்காதே (நாடோடி மன்னன் - 1958)
1. திருடாதே பாப்பா திருடாதே (திருடாதே - 1961)
1. ஏட்டில் படித்ததோடு இருந்துவிடுதே (குமாரராஜா - 1961)
1. உன்னைக் கண்டு நானாட (கல்யாண பரிசு- )
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

1. பக்கத்திலே இருப்பே (தேடி வந்த செல்வம் - 1958)
1. வாடாத சோலை (படித்த பெண் - 1956)
1. புது அழகை - ஆணும் பெண்ணும் (அவள் யார் 1959)
1. படிக்க படிக்க நெஞ்சிருக்கும் (இரத்தினபுரி இளவரசி - 1959)
1. காலம் எனுமொரு ஆழக்கடலில் (அமுதவல்லி - 1959)
1. உள்ளங்கள் ஒன்றாகி (புனர்ஜென்மம் - 1961)
1. இன்று நமதுள்ளமே (தங்கப்பதுமை - 1958)
1. கழனி எங்கும் கதிராடும் (திருமணம் - 1958)
1. ஆசை வைக்கிற இடந்தெரியணும் (கலை அரசி 1963)
1. என்னைப் பார்த்த கண்ணு (குமார ராஜா - 1961)
1. அன்புமனம் கனிந்தபின்னே (ஆளுக்கொரு வீடு - 1960)
1. நீயாடினால் ஊராடிடும் (பாண்டித் தேவன் - 1959)
1. வாடிக்கை மறந்ததும் ஏனோ (கல்யாணப் பரிசு - 1959)
1. நெஞ்சில் குடியிருக்கும் அன்பருக்கு (இரும்புத் திரை - 1960)
1. வருஷத்திலே ஒருநாளு தீபாவளி (கல்யாணிக்கு கல்யாணம் - 1959)
1. ஆசையினாலே மனம் (கல்யாணப் பரிசு - 1959)
1. துள்ளி துள்ளி அலைகளெல்லாம் (தலை கொடுத்தான் தம்பி)
1. பெண்ணில்லே நீ (ஆளுக்கொரு வீடு - 1960)
1. ஆண்கள் மனமே அப்படித்தான் (நான் வளர்த்த தங்கை)
1. மஞ்சப்பூசி பூ முடிச்சு (சௌபாக்கியவதி -1957)
1. கன்னியூர் சாலையிலே (பொன் விளையும் பூமி 1959)
1. போட்டுக்கிட்டா ரெண்டு பேரும் -தாலி (வீரக்கனல் -1960)
1. அடக்கிடுவேன் (அவள் யார் - 1959)
1. எழுந்தென்னுடன் வாராய் (தங்கப்பதுமை 1959)
1. ஆடைகட்டி வந்த நிலவோ (அமுதவல்லி 1959)
1. மானைத் தேடி மச்சான் வர (நாடோடி மன்னன் - 1958)
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்: காதல்

1. துள்ளாத மனமும் துள்ளும் (கல்யாணப் பரிசு - 1959)
1. அழகு நிலாவின் பவனியிலே (மஹேஸ்வரி 1955 )
1. உனக்காக எல்லாம் உனக்காக (புதையல் - 1957)
1. கண்ணுக்கு நேரிலே (அலாவுதீனும் அற்புத விளக்கும் - 1957)
1. முகத்தில் முகம் பார்க்கலாம் (தங்கப்பதுமை - 1959)
1. கற்பின் இலக்கணமே (நான் வளர்த்த தங்கை - 1958)
1. எதுக்கோ இருவிழி (சௌபாக்கியவதி - 1957)
1. உன்னை நினைக்கையிலே (கல்யாணிக்குக் கல்யாணம் - 1959)
1. உன்னைக் கண்டு நானாட ( கல்யாணபரிசு 1959 )
1. ஆசை கொண்ட நெஞ்சிரண்டு ( இரும்புத் திரை 1960 )
1. மொகத்தைப் பார்த்து முறைக்காதிங்க ( விக்கிரமாதித்தன் 1962 )
1. இல்லாத அதிசயமா ( கற்புக்கரசி 1957 )
1. துடிக்கும் வாலிபமே ( மர்மவீரன் 1958 )
1. கன்னித் தீவின் ( இரத்தினபுரி இளவரசி 1959 )
1. வேல் வெல்லுமா ( மஹாலட்சுமி 1960 )
1. ஐயா நானாடும் நாடகம் ( இரத்தினபுரி இளவரசி 1959 )
1. மாந்தோப்பு வீட்டுக்காரி ( இரத்தினபுரி இளவரசி 1959 )
1. பார் முழுவதுமே ( இரத்தினபுரி இளவரசி 1959 )
1. கண்கள் ரெண்டும் வண்டு ( அமுதவல்லி 1959 )
1. ஊரடங்கும் வேளையிலே ( ரங்கோன் ராதா 1956 )
1. சின்னக் குட்டி நாத்துனா ( அமுதவல்லி 1959 )
1. இன்ப முகம் ஒன்று ( நான் வளர்த்த தங்கை 1958 )
1. அன்பு அரும்பாகி ( தலை கொடுத்தான் தம்பி 1959 )
1. ஒன்றுபட்ட கணவனுக்கு ( தங்கப்பதுமை 1959 )
1. பறித்த கண்ணைப் பார்த்துவிட்டேன் ( தங்கப்பதுமை 1959 )
1. ஓ...சின்ன மாமா ( செளபாக்கியவதி 1957 )
1. ஓ...கோ கோ மச்சான் ( செளபாக்கியவதி 1957 )
1. சிங்கார பூங்காவில் ஆடுவோமே ( செளபாக்கியவதி 1957 )
1. என்றும் இல்லாமல் ( கலைஅரசி 1963 )
1. நினைக்கும்போது நெஞ்சம் ( கலைஅரசி 1963 )
1. கண்ணாடிப் பாத்திரத்தில் ( புனர் ஜென்மம் 1961 )
1. உருண்டோடும் நாளில் ( புனர் ஜென்மம் 1961 )
1. மருந்து விக்கிற ( தங்கப்பதுமை 1959 )
1. மச்சான் உன்னைப் பாத்து ( பாசவலை 1956 )
1. சிங்கார வேலவனே ( செளபாக்கியவதி 1957 )
1. காதலிலே தோல்வியுற்றான் காளையொருவன் ( கல்யாணபரிசு 1959 )
1. காதலிலே தோல்வியுற்றான் கன்னியொருத்தி ( கல்யாணபரிசு 1959 )
1. மங்கையரின்றி தனியாக ( குமார ராஜா 1960 )
1. கண்ணோடு கண்ணு ( நாடோடி மன்னன் 1958 )
1. மணமகளாக வரும் ( குமார ராஜா 1960 )
1. நான் வந்து சேர்ந்த இடம் ( குமார ராஜா 1960 )
1. ஆனந்தம் இன்று ( கல்யாணிக்கு கல்யாணம் 1959 )
1. சின்னப் பொண்ணாண ( ஆரவல்லி 1957 )
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்:நகைச்சுவை

- 94.நந்தவனத்திலோர் ஆண்டி ( அரசிளங்குமரி 1958)
- 95.மாமா மாமா பன்னாடெ ( பெற்ற மகனை விற்ற அன்னை 1958 )
- 96.காப்பி ஒண்ணு எட்டணா ( படித்த பெண் 1956 )
- 97.கோபமா என்மேல் ( குல தெய்வம் 1956 )
- 98.கையாலே கண்ணைக் கசக்கிக்கிட்டு ( குல தெய்வம் 1956 )
- 99.கோழியெல்லாம் கூவையிலே ( குல தெய்வம் 1956 )
- 100.காயமே இது மெய்யடா ( கற்புக்கரசி 1957 )
- 101.ராக் ராக் ராக் ராக் இண்ட்ரோல் ( பதிபக்தி 1958 )
- 102.சீவி முடிச்சிக்கிட்டு ( பிள்ளைக்கனியமுது 1958 )
- 103.இந்தியாவின் ராஜதானி டில்லி ( நான் வளர்த்த தங்கை 1958 )
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்: கதைப்பாடல்

1. நாட்டுக்கு ஒரு வீரன் (ரங்கோன் ராதா - 1956)
1. அடியார்கள் உள்ளத்தில் (குலதெய்வம் - 1956 )
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்: நாடு

1. எங்கே உண்மை என் நாடே (இரத்தினபுரி இளவரசி - 1959)
1. துள்ளி வரப் போறேன் (திருமணம் (திரைப்படம்) - 1958)
1. ஒற்றுமையில் ஓங்கிநின்ற (மர்ம வீரன் - 1956)
1. தஞ்சமென்று வந்தவரைத் (கலை அரசி - 1965)
1. மூளை நெறஞ்சவங்க (உத்தம புத்திரன் - 1958)
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்: சமூகம்

- 111.வீடு நோக்கி ஓடுகின்ற ( பதிபக்தி 1958 )
- 112.வீடு நோக்கி ஓடிவந்த ( பதிபக்தி 1958 )
- 113.ஒரு குறையும் செய்யாம - இருக்கும் ( கண் திறந்தது 1959 )
- 114.உருளுது பொரளுது ( பெற்ற மகனை விற்ற அன்னை 1958 )
- 115.ஆம்பிளைக் கூட்டம் ( புதுமைப் பெண் 1959 )
- 116.பாடுபட்டு காத்த நாடு ( விக்கிரமாதித்யன் 1962 )
- 117.தாயில்லை தந்தையில்ல ( ஆளுக்கொருவீடு 1960 )
- 118.சூதாடி மாந்தர்களின் ( உலகம் சிரிக்கிறது 1959 )
- 119.அண்ணாச்சி வந்தாச்சி ( ஒன்றுபட்டால் உண்டு வாழ்வு 1960)
- 120.ஒன்றுபட்டால் உண்டு வாழ்வு ( ஒன்றுபட்டால் உண்டு வாழ்வு 1960)ஸ்ரீ
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்: அரசியல்

- 121.மனிதரை மனிதர் ( இரும்புத் திரை 1960 )
- 122.எல்லோரும் இந்நாட்டு மன்னரே ( ஒன்றுபட்டால் உண்டு வாழ்வு 1960)
- 123.படிப்பு தேவை அதோடு உழைப்பும் ( சங்கிலித் தேவன் 1960 )
- 124.சொல்லுறதைச் சொல்லிப்புட்டேன் ( பாண்டித் தேவன் 1959 )
- 125.மனுசனைப் பாத்துட்டு ( கண் திறந்தது 1959 )
- 126.விஷயம் ஒன்று சொல்ல ( எல்லோரும் இந்நாட்டு மன்னர் 1960 )
- 127.தேனாறு பாயுது செங்கதிரும் ( படித்த பெண் 1954 )
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்: தத்துவம்

- 128.ஔவிதியென்னும் குழந்தை ( தங்கப்பதுமை 1959 )
- 129.ஏனென்று கேட்கவே ( இரத்தினபுரி இளவரசி 1959 )
- 130.கல்லால் இதயம் ( இரத்தினபுரி இளவரசி 1959 )
- 131.இரை போடும் மனிதருக்கே இரையாகும் ( பதிபக்தி 1958 )
- 132.நீ கேட்டது இன்பம் ( ஆளுக்கொருவீடு 1960 )
- 133.ஈடற்ற பத்தினியின் - ஆரம்பமாவது பெண்ணுக்குள்ளே ( தங்கப்பதுமை 1959 )
- 134.தர்மமென்பார் - இந்த திண்ணைப் பேச்சு ( பதிபக்தி 1958 )
- 135.உனக்கெது சொந்தம் ( பாசவலை 1956 )
- 136.சூழ்ச்சியிலே - குறுக்கு வழியில் ( மகாதேவி 1957 )
- 137.எல்லோரும் - அது இருந்தால் ( நல்ல தீர்ப்பு 1959 )
- 138.உறங்கையிலே - பொறக்கும் போது ( சக்கரவர்த்தி திருமகள் 1957 )
- 139.இந்த ஆட்டுக்கும் நம்ம நாட்டுக்கும் ( பாசவலை 1956 )
- 140.கருவில் உருவாகி ( செளபாக்கியவதி 1957 )
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்: பாட்டாளிகளின் குரல்

- 139.செய்யும் தொழிலே தெய்வம் ( ஆளுக்கொரு வீடு 1960 )
- 140.பள்ளம் மேடுள்ள பாதையிலே ( கன்னியின் சபதம் 1958 )
- 141.கொடுமை - சோகச் சுழலிலே ( பாண்டித் தேவன் 1959 )
- 142.சின்னச் சின்ன இழை ( புதையல் 1957 )
- 143.டீ டீ டீ ( கல்யாண பரிசு 1959 )
- 144.எதிரிக்கு எதிரி ( பெற்ற மகனை விற்ற அன்னை 1958 )
- 145.என் வீட்டு நாய் ( உலகம் சிரிக்கிறது 1959 )
- 146.நாட்டுக்குப் பொருத்தம் - விவசாயம் ( எங்கள் வீட்டு மகாலெட்சுமி )
- 147.வெங்கிமலை உச்சியிலே ( வாழவைத்த தெய்வம் 1959 )
- 148.என்றும் துன்பமில்லை ( புனர் ஜன்மம் 1961)
- 149.பொங்காத பெருங்கடல் நீதி ( புதுமைப் பெண் 1959 )
- 150.உண்மை ஒரு நாள் ( பாதை தெரியுது பார் 1960 )
- 151.ஏற்றமுன்னா ஏற்றம் ( அரசிளங்குமரி 1958)
- 152.
நன்றிகெட்ட மனிதருக்கு
 ( இரும்புத் திரை 1960 )
- 153.உலகத்தில் இந்த மரணத்தில் - கலங்காதே ( ஒன்றுபட்டால் உண்டு வாழ்வு 1960)
- 154.உண்மையை -இன்ப உலகில் ( ஒன்றுபட்டால் உண்டு வாழ்வு 1960)
- 155.கரம்சாயா ( ஒன்றுபட்டால் உண்டு வாழ்வு 1960)
- 156.குட்டுகளைச் சொல்லணுமா ( கல்யாணிக்கு கல்யாணம் 1959 )
- 157.தை பொறந்தா வழி பொறக்கும் ( கல்யாணிக்கு கல்யாணம் 1959 )
- 158.சட்டையிலே தேச்சிக்கலாம் -சரக்கு ( சங்கிலித் தேவன் 1960 )
- 159.சும்மா கெடந்த ( நாடோடி மன்னன் 1958 )
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்: இறைமை

- 160.பார்த்தாயா மானிடனின் லீலையை ( நான் வளர்த்த தங்கை 1958 )
- 161.ஓங்கார ரூபிநீ -அம்பிகையே ( பதிபக்தி 1958 )
- 162.தேவி மனம் போலே ( இரத்தினபுரி இளவரசி 1959 )
- 163.அறம் காத்த தேவியே ( மஹேஸ்வரி 1955 )
- 164.ஊருக்கெல்லாம் ஒரே சாமி ( ஆளுக்கொரு வீடு 1960 )
- 165.ஓ மாதா பவானி ( செளபாக்கியவதி 1957 )
- 166.ஆனைமுகனே -புள்ளையாரு கோயிலுக்கு ( பாகப்பிரிவினை 1959 )
- 167.கண்டி கதிர்காமம் -எட்டுஜான் குச்சிக்குள்ளே ( அரசிளங்குமரி 1958)
- 168.அம்மா துளசி ( நான் வளர்த்த தங்கை 1958 )
- 169.கங்கை -தில்லையம்பல நடராஜா ( செளபாக்கியவதி 1957 )
# பட்டுக்கோட்டை கல்யாணசுந்தரம்

## கருப்பொருள்: காதல், மகிழ்ச்சி, சோகம்

### கருப்பொருள்: பொது

- 170.தூங்காது கண் தூங்காது ( கற்புக்கரசி 1957 )
- 171.வரும் பகைவர் படைகண்டு ( அம்பிகாபதி 1957 )
- 172.பாசத்தால் எனையீன்ற ( அமுதவல்லி 1959 )
- 173.ஜிலு ஜிலுக்கும் - சிட்டுக் குருவியிவ ( அமுதவல்லி 1959 )
- 174.அள்ளி வீசுங்க காசை ( மஹேஸ்வரி 1955 )
- 175.சவால் சவாலென்று ( கலைவாணன் 1959 )
- 176.அடியார்க்கு - அன்பும் அறிவும் ( ஆளுக்கொரு வீடு 1960 )
- 177.மங்கையருக்கு -அக்காளுக்கு வளைகாப்பு ( கல்யாணப் பரிசு 1959 )
- 178.ஆட்டம் ( பாகப்பிரிவினை 1959 )
- 179.கையில வாங்கினேன் ( இரும்புத் திரை 1960 )
- 180.பிஞ்சு மனதில் - கோடி கோடி ( எல்லோரும் இந்நாட்டு மன்னர் 1960 )
- 181.ஓரொண்ணு ஒண்ணு ( மகனே கேள் 1965 )
- 182.ஆறறிவில் ஓரறிவு ( மகனே கேள் 1965 )
- 183.கலைமங்கை உருவம் ( மகனே கேள் 1965 )
- 184.ஆட்டம் பொறந்தது ( மகனே கேள் 1965 )
- 185.மட்டமான பேச்சு ( மகனே கேள் 1965 )
- 186.லால லால - பருவம் வாடுது ( மகனே கேள் 1965 )
- 187.மணவரையில் - சூதாட்டம் ( மகனே கேள் 1965 )
# வைரமுத்து

**வைரமுத்து** (*Vairamuthu, பிறப்பு:13 சூலை 1953*) ஒரு புகழ்பெற்ற தமிழ்த் திரைப்படப் பாடலாசிரியரும் கவிஞரும் ஆவார். சிறந்த பாடலாசிரியருக்கான இந்திய அரசின் விருதை ஏழு முறை பெற்றுள்ளார். நிழல்கள் (1980) எனும் திரைப்படத்தில் “பொன்மாலைப் பொழுது” எனும் பாடலை முதன்முதலில் எழுதிய இவர் 2009 சனவரி மாதம் வரை 5800 பாடல்களை எழுதியுள்ளார். முன்பு இளையராஜாவுடனும், பின்னர் ஏ.ஆர். ரகுமானுடனும் இவர் இணைந்து வழங்கிய பாடல்கள் புகழையும் பல விருதுகளையும் பெற்றுள்ளன.
# வைரமுத்து

## வாழ்க்கைக் குறிப்பு

இவர் தமிழ்நாடு மாநிலம் தேனி மாவட்டம், பெரியகுளம் அருகில் உள்ள வடுகபட்டியில் ராமசாமி - அங்கம்மாள் ஆகியோருக்கு மகனாக விவசாயக் குடும்பத்தில் பிறந்தார். சென்னை பச்சையப்பன் கல்லூரியில் தமிழ் இலக்கியம் பயின்றார். 1980இல் "*நிழல்கள்*" திரைப்படத்தில் *இது ஒரு பொன்மாலைப் பொழுது* எனத் தொடங்கும் பாடலை முதன் முதலில் இயற்றினார். இவருடைய மனைவியின் பெயர் பொன்மணி. இவருக்கு மதன் கார்க்கி, கபிலன் என இரு மகன்கள் உள்ளனர்.
# வைரமுத்து

## படைப்புகள்

### கவிதைத் தொகுப்புகள்

- *வைகறை மேகங்கள்*
- *திருத்தி எழுதிய தீர்ப்புகள்*
- *இன்னொரு தேசியகீதம்*
- *எனது பழைய பனையோலைகள்*
- கவிராஜன் கதை
- *இரத்த தானம்*
- *இந்தப் பூக்கள் விற்பனைக்கல்ல*
- *தமிழுக்கு நிறமுண்டு*
- *பெய்யெனப் பெய்யும் மழை*
- "எல்லா நதிகளிலும் எங்கள் ஓடங்கள்"
- கொடி மரத்தின் வேர்கள்
# வைரமுத்து

## படைப்புகள்

### தன்வரலாறு

- *இதுவரை நான்*
# வைரமுத்து

## படைப்புகள்

### கட்டுரைகள்

- *கல்வெட்டுக்கள்*
- *என் ஜன்னலின் வழியே*
- *நேற்று போட்ட கோலம்*
- *ஒரு மெளனத்தின் சப்தங்கள்*
- *சிற்பியே உன்னைச் செதுக்குகிறேன்*
- *வடுகபட்டி முதல் வால்கா வரை*
- *இதனால் சகலமானவர்களுக்கும்*
- *இந்தக் குளத்தில் கல்லெறிந்தவர்கள்*
- *கொஞ்சம் தேனீர் நிறைய வானம்*
- *தமிழாற்றுப்படை*
# வைரமுத்து

## படைப்புகள்

### புதினம்

- *வானம் தொட்டுவிடும் தூரம்தான்*
- *மீண்டும் என் தொட்டிலுக்கு*
- *வில்லோடு வா நிலவே* (வரலாற்று நாவல்)
- *சிகரங்களை நோக்கி*
- *ஒரு போர்களமும் இரண்டு பூக்களும்*
- *காவி நிறத்தில் ஒரு காதல்*
- *தண்ணீர் தேசம்*
- *கள்ளிக்காட்டு இதிகாசம்* (*ஆனந்த விகடனில்* தொடராக வெளிவந்தது)
- *கருவாச்சி காவியம்* (*ஆனந்த விகடனில்* தொடராக வெளிவந்தது)
- *மூன்றாம் உலகப்போர் (*ஆனந்த விகடனில்'' தொடராக வெளிவந்தது)
# வைரமுத்து

## படைப்புகள்

### ஒலி நாடாக்கள்

- *கவிதை கேளுங்கள்*
- *தேன் வந்து பாயுது*
# வைரமுத்து

## விருதுகள்

- கலைமாமணி விருது - 1990.
- சாகித்ய அகாதமி விருது -2003. (நாவல்: கள்ளிக்காட்டு இதிகாசம்)
- பத்ம பூசன் விருது (2014)
- சிறந்த தமிழ்த் திரைப்படப் பாடலாசிரியருக்கான தேசிய விருது (ஆறு முறை).
**விருது பெற்ற பாடல்கள்**
1. அனைத்துப் பாடல்களுக்கும் (திரைப்படம்: *முதல் மரியாதை*) - 1985.
1. *சின்னச்சின்ன ஆசை* (திரைப்படம்: *ரோஜா*) - 1992.
1. *போறாளே பொன்னுத்தாயி* (திரைப்படம்: *கருத்தம்மா*), *உயிரும் நீயே* (திரைப்படம்: *பவித்ரா*) - 1994
1. *முதன் முறை கிள்ளிப் பார்த்தேன்* (திரைப்படம்: *சங்கமம்*) - 1999.
1. *நெஞ்சில் ஜில் ஜில் ஜில்* (திரைப்படம்: *கன்னத்தில் முத்தமிட்டால்*) - 2002.
1. *கள்ளிக்காட்டில் பிறந்த தாயே* (திரைப்படம்: *தென்மேற்கு பருவக்காற்று*) - 2010.
1. எந்தப்பக்கம் காணும்போதும் வானம் ஒன்று (திரைப்படம்: தர்மதுரை) - 2016  
| வருடம் | விருது | படைப்பு | திரைப்படங்(கள்) | குறிப்பு |
| --- | --- | --- | --- | --- |
| 1981 | தமிழக அரசின் சிறந்த பாடலாசிரியர் விருது | அலைகள் ஓய்வதில்லை |  |  |
| 1986 | சிறந்த பாடலாசிரியருக்கான தேசிய விருது | அனைத்துப் பாடல்களுக்கும் | *முதல் மரியாதை* |  |
| 1990 | கலைமாமணி விருது | — | — | தமிழக அரசால் வழங்கப்பட்டது |
| 1993 | சிறந்த பாடலாசிரியருக்கான தேசிய விருது | "சின்ன சின்ன ஆசை " | *ரோஜா* |  |
| 1995 | சிறந்த பாடலாசிரியருக்கான தேசிய விருது | "போறாளே பொண்ணுத்தாயி ", "உயிரும் நீயே " | *கருத்தம்மா*, *பவித்ரா* |  |
| 1995 | தமிழக அரசின் சிறந்த பாடலாசிரியர் விருது | *கருத்தம்மா* |  |  |
| 1996 | தமிழக அரசின் சிறந்த பாடலாசிரியர் விருது | *முத்து*, *பம்பாய்* |  |  |
| 2000 | சிறந்த பாடலாசிரியருக்கான தேசிய விருது | "முதல் முறை கிள்ளிப்பார்த்தேன்" | *சங்கமம்* |  |
| 2000 | தமிழக அரசின் சிறந்த பாடலாசிரியர் விருது | *சங்கமம்* |  |  |
| 2003 | பத்மசிறீ | — | — | இந்திய அரசால் வழங்கப்படும் நாட்டின் நான்காவது உயரிய குடியியல் விருது |
| 2003 | சிறந்த பாடலாசிரியருக்கான தேசிய விருது | *நெஞ்சில் ஜில் ஜில் ஜில்* | *கன்னத்தில் முத்தமிட்டால்* |  |
| 2006 | தமிழக அரசின் சிறந்த பாடலாசிரியர் விருது | *அந்நியன்* |  |  |
| 2008 | தமிழக அரசின் சிறந்த பாடலாசிரியர் விருது | *பெரியார்* |  |  |
| 2011 | சிறந்த பாடலாசிரியருக்கான தேசிய விருது | "கள்ளிக் காட்டில்" | *தென்மேற்கு பருவக்காற்று* | } |
# வைரமுத்து

## சிறப்புகள்

- திருவாரூர் மத்தியப் பல்கலைக்கழகத்தின் செனட் உறுப்பினராக கவிஞர் வைரமுத்து நியமிக்கப்பட்டார். மத்திய மனித வள மேம்பாட்டுத் துறையினால் நியமிக்கப்பட்டுள்ள இந்தப் பதவியின் காலம் மூன்றாண்டுகள் ஆகும்.
# வைரமுத்து

## திரைப்படப் பட்டியல்

- வைரமுத்து திரை வரலாறு
# கண்ணதாசன்

**கண்ணதாசன்** (*Kannadasan*, 24 சூன் 1927 – 17 அக்டோபர் 1981), புகழ் பெற்ற தமிழ்த் திரைப்படப் பாடலாசிரியரும் கவிஞரும் ஆவார். நான்காயிரத்திற்கும் மேற்பட்ட கவிதைகள், ஐந்தாயிரத்திற்கும் மேற்பட்ட திரைப்படப் பாடல்கள், கட்டுரைகள் பல எழுதியவர். *சண்டமாருதம்*, *திருமகள்*, *திரை ஒலி*, *தென்றல்*, *தென்றல்திரை*, *முல்லை*, *கண்ணதாசன்* ஆகிய இதழ்களின் ஆசிரியராக இருந்தவர். தமிழக அரசின் அரசவைக் கவிஞராக இருந்தவர். சாகித்ய அகாதமி விருது (1980) பெற்றவர்.
# கண்ணதாசன்

## வாழ்க்கைக் குறிப்பு

கண்ணதாசனின் இயற்பெயர் முத்தையா. இவர் தமிழ்நாட்டில் உள்ள காரைக்குடி அருகே சிறுகூடல்பட்டி என்ற ஊரில் நாட்டுக்கோட்டை நகரத்தார் மரபில் சாத்தப்ப செட்டியார், விசாலாட்சி ஆச்சி இணையருக்கு எட்டாவது மகனாகப் பிறந்தார். (மறைவு 4-2-1955). இவருடன் உடன்பிறந்தோர் பத்து பேர். சிறு வயதில் இவரைச் சிகப்பு ஆச்சி (மறைவு 25-12-1958) என்பவர் 7000 ரூபாய்க்குத் தத்து எடுத்துக்கொண்டார். அவர் வீட்டில் நாராயணன் என்ற பெயரில் வளர்ந்தார். ஆரம்பக் கல்வியைச் சிறுகூடல்பட்டியில் பயின்றார். அமராவதிபுதூர் உயர்நிலைப்பள்ளியில் எட்டாம் வகுப்பு வரை படித்தார். 1943-ஆம் ஆண்டில் திருவொற்றியூர் ஏஜாக்ஸ் நிறுவனத்தில் பணியில் சேர்ந்தார். இவர் ஒரு பத்திரிகை ஆசிரியர் பணிக்குச் சென்றபோது வைத்துக் கொண்ட புனைப்பெயர் தான் கண்ணதாசன்.
# கண்ணதாசன்

## குடும்பம்

கண்ணதாசனுக்கு முதல் திருமணம் பொன்னழகி ஆச்சி (இறப்பு:மே 31, 2012) என்பவரோடு 1950 பிப்ரவரி 9-ஆம் நாள் காரைக்குடியில் நடைபெற்றது. இவர்களுக்குக் கண்மணிசுப்பு, கலைவாணன், ராமசாமி, வெங்கடாசலம் ஆகிய 4 மகன்களும், அலமேலு சொக்கலிங்கம், தேனம்மை, விசாலாட்சி ஆகிய 3 மகள்களும் உள்ளனர்.  
கண்ணதாசன், பார்வதி என்பவரை 1951 நவம்பர் 11-ஆம் நாள் இரண்டாம் திருமணம் செய்துகொண்டார். இவர்களுக்குக் காந்தி, கமல், அண்ணாதுரை, கோபால கிருஷ்ணன், சீனிவாசன் ஆகிய 5 மகன்களும், ரேவதி, கலைச்செல்வி ஆகிய 2 மகள்களுமாக ஏழு குழந்தைகள் உள்ளனர். அமைத்துள்ளது. 84 இலட்ச ரூபாய் மதிப்பீட்டில் கட்டப்பட்ட இம்மணிமண்டபம் 1981-இல் முதல்வர் எம்.ஜி.ஆரால் அறிவிக்கப்பட்டு, 1990-இல் முதல்வர் மு. கருணாநிதியால் அடிக்கல் நாட்டப்பட்டு, 1992-இல் முதல்வர் ஜெ. ஜெயலலிதாவால் திறந்து வைக்கப்பட்டது. இரண்டு தளங்களைக் கொண்ட இம்மணிமண்டபத்தில் கண்ணதாசனின் மார்பளவு சிலை அமைக்கப்பட்டுள்ளது. மேல்தளத்தில் அரங்கமும், கீழ்தளத்தில் 2,400 நூல்களுடன் ஒரு நூலகமும் இயங்கி வருகின்றது. கண்ணதாசனின் வாழ்க்கை வரலாறு தொடர்பான புகைப்படங்கள் கண்காட்சியாக வைக்கப்பட்டுள்ளன.
# கண்ணதாசன்

## விருதுகள்

- சாகித்ய அகாதமி விருது (*சேரமான் காதலி* படைப்பிற்காக) (1980)
# கண்ணதாசன்

## திரைத்துறைக்கான பங்களிப்புகள்

### திரையிசைப் பாடல்கள்

கண்ணதாசன் எழுதிய திரைப்படப் பாடல்கள் ஐந்து தொகுதிகள்
# கண்ணதாசன்

## திரைத்துறைக்கான பங்களிப்புகள்

### வசனம் எழுதிய திரைப்படங்கள்

- *நாடோடி மன்னன்* (1958)
# கண்ணதாசன்

## திரைத்துறைக்கான பங்களிப்புகள்

### கதை, வசனம் எழுதிய திரைப்படங்கள்

- மதுரை வீரன் (1956)
- நானே ராஜா (1956)
- ராஜா தேசிங்கு
- மகாதேவி (1957)
- மாலையிட்ட மங்கை ''(1958)
- கறுப்புப் பணம் ''(1964)
- தெனாலி ராமன் ''(1957)
- தெய்வத் திருமணங்கள்''
- மன்னாதி மன்னன் ''(1960)
- திருடாதே (1961)
- ராணி சம்யுக்தா (1962)
- இல்லற ஜோதி ''(1954)
- லட்சுமி கல்யாணம் (1970)
# கண்ணதாசன்

## திரைத்துறைக்கான பங்களிப்புகள்

### தயாரித்த படங்கள்

கவிஞர் ஆறு திரைப்படங்களைத் தயாரித்தார். அவை:
1. *சிவகெங்கைச் சீமை*
1. *கவலை இல்லாத மனிதன்*
1. *கறுப்புப் பணம்* (1964)
1. *வானம்பாடி*
1. *மாலையிட்ட மங்கை* (1958)
1. இரத்தத்திலகம்
# கண்ணதாசன்

## பாடலாசிரியர் பணி

*மூன்றாம் பிறை* திரைப்படத்தில் கண்ணே கலைமானே இவரது கடைசிப்பாடலாகும்
# கண்ணதாசன்

## இலக்கியப் படைப்புகள்

### கவிதை நூல்கள்

#### காப்பியங்கள்

1. *ஆட்டனத்தி ஆதிமந்தி*
1. *இயேசு காவியம்*
1. *ஐங்குறுங்காப்பியம்*
1. *கல்லக்குடி மகா காவியம்*
1. *கிழவன் சேதுபதி*
1. *பாண்டிமாதேவி*
1. *பெரும்பயணம்* (1955), அருணோதயம், சென்னை - 14.
1. *மலர்கள்*
1. *மாங்கனி*
1. *முற்றுப்பெறாத காவியங்கள்*
# கண்ணதாசன்

## இலக்கியப் படைப்புகள்

### கவிதை நூல்கள்

#### தொகுப்புகள்

1. *கண்ணதாசன் கவிதைகள்* (1959), காவியக்கழகம், சென்னை-2; வானதி பதிப்பக முதற்பதிப்பு 1968
1. *கண்ணதாசன் கவிதைகள்*: இரண்டாம் தொகுதி, (1960) காவியக்கழகம், சென்னை; வானதி பதிப்பக முதற்பதிப்பு 1968
1. *கண்ணதாசன் கவிதைகள்*: முதலிரு தொகுதிகள்
1. கண்ணதாசன் கவிதைகள்: மூன்றாம் தொகுதி (1968) வானதி பதிப்பகம், சென்னை.
1. *கண்ணதாசன் கவிதைகள்*: நான்காம் தொகுதி (1971), வானதி பதிப்பகம், சென்னை.
1. கண்ணதாசன் கவிதைகள்: ஐந்தாம் தொகுதி (1972), வானதி பதிப்பகம், சென்னை.
1. *கண்ணதாசன் கவிதைகள்*: ஆறாம் தொகுதி (1976), வானதி பதிப்பகம், சென்னை.
1. *கண்ணதாசன் கவிதைகள்*: ஏழாம் தொகுதி (1986) , வானதி பதிப்பகம், சென்னை.
1. *பாடிக்கொடுத்த மங்களங்கள்*
# கண்ணதாசன்

## இலக்கியப் படைப்புகள்

### கவிதை நூல்கள்

#### சிற்றிலக்கியங்கள்

1. *அம்பிகை அழகுதரிசனம்*
1. *கிருஷ்ண அந்தாதி*
1. *கிருஷ்ண கானம்*
1. *கிருஷ்ண மணிமாலை*
1. *கோபியர் கொஞ்சும் ரமணன், 1978 சனவரி முதல், கண்ணதாசன் இதழ்*
1. *ஸ்ரீகிருஷ்ண கவசம்*
1. *ஶ்ரீகிருஷ்ண ஜெயந்தி*
1. *ஶ்ரீவெங்கடேச சுப்ரபாதம்*
1. *தைப்பாவை*
# கண்ணதாசன்

## இலக்கியப் படைப்புகள்

### கவிதை நூல்கள்

#### கவிதை நாடகம்

1. *கவிதாஞ்சலி*
# கண்ணதாசன்

## இலக்கியப் படைப்புகள்

### கவிதை நூல்கள்

#### மொழிபெயர்ப்பு

1. *பொன்மழை* (ஆதிசங்கரரின் கனகதாரா ஸ்தோத்திரத்தின் தமிழ்ப்பாடல் வடிவம்)
1. *பஜகோவிந்தம்*
# கண்ணதாசன்

## இலக்கியப் படைப்புகள்

### புதினங்கள்

1. *அதைவிட ரகசியம்*
1. *அரங்கமும் அந்தரங்கமும்*
1. *அவளுக்காக ஒரு பாடல்*
1. *அவள் ஒரு இந்துப் பெண்*
1. *ஆச்சி* (வானதி பதிப்பகம், சென்னை)
1. *ஆயிரங்கால் மண்டபம்*
1. *ஆயிரம் தீவு அங்கயர்கண்ணி*, 1956, அருணோதயம், சென்னை.
1. *ஊமையன்கோட்டை*
1. *என்னோட ராவுகள்*, 1978 நவம்பர், கண்ணதாசன் இதழ்
1. *ஒரு கவிஞனின் கதை*
1. *கடல் கொண்ட தென்னாடு*
1. *காமினி காஞ்சனா*
1. *சரசுவின் செளந்தர்ய லஹரி*
1. *சிவப்புக்கல் மூக்குத்தி*, காமதேனு பிரசுரம், சென்னை 17
1. *சிங்காரி பார்த்த சென்னை*
1. *சுருதி சேராத ராகங்கள்*, காமதேனு பிரசுரம், சென்னை 17
1. *சேரமான் காதலி* (சாகித்யா அகாதெமி விருதுபெற்றது)
1. *தெய்வத் திருமணங்கள்*
1. *நடந்த கதை*
1. *பாரிமலைக்கொடி*
1. *பிருந்தாவனம்*
1. *மிசா*
1. *முப்பது நாளும் பவுர்ணமி*
1. *ரத்த புஷ்பங்கள்*, காமதேனு பிரசுரம், சென்னை 17
1. *விளக்கு மட்டுமா சிவப்பு?*
1. *வேலங்குடித் திருவிழா*
1. *ஸ்வர்ண சரஸ்வதி*
# கண்ணதாசன்

## இலக்கியப் படைப்புகள்

### சிறுகதைகள்

1. *ஈழத்துராணி* (1954), அருணோதயம், சென்னை.
1. *ஒரு நதியின் கதை*
1. *கண்ணதாசன் கதைகள்*
1. *காதல் பலவிதம் - காதலிகள் பலரகம்*
1. *குட்டிக்கதைகள்*
1. *பேனா நாட்டியம்*
1. *மனசுக்குத் தூக்கமில்லை* (வானதி பதிப்பகம், சென்னை)
1. *செண்பகத்தம்மன் கதை*
1. *செய்திக்கதைகள்*
1. *தர்மரின் வனவாசம்*